പി എസ് ജിയുടെ ഓഫര് മെസ്സി അംഗീകരിച്ചു, ഇനി മെസ്സി മാജിക്ക് പാരീസില് ലയണല് മെസ്സി എന്ന സൂപ്പര് സ്റ്റാറിനെ ഇനി പി എസ് ജി ജേഴ്സിയില് കാണാം. മെസ്സിയും പ്രമുഖ എസ് ജിയും തമ്മിലുള്ള ചര്ച്ചകള് വിജയിച്ചതായി ഫബ്രിസിയോ റൊമാനോ റിപ്പോര്ട്ട് ചെയ്തു. മെസ്സിയും പി എസ് ജിയും തമ്മില് കരാര് ധാരണ ആയെന്നും മെസ്സി ഇന്ന് തന്നെ പാരീസിലേക്ക് പറക്കുമെന്നും ഫബ്രിസിയോ റിപ്പോര്ട്ട് ചെയ്യുന്നു. മെസ്സി 2023വരെയുള്ള പ്രാഥമിക കരാര് പി എസ് ജിയില് ഒപ്പുവെക്കും. അതിനു ശേഷം ഒരു വര്ഷത്തേക്ക് കൂടെ കരാര് നീട്ടാനുള്ള വ്യവസ്ഥയും ഉണ്ട്. മെസ്സിയുടെ പിതാവായ ജോര്ഗെ മെസ്സിയാണ് പി എസ് ജിയുമായി ചര്ച്ചകള് നടത്തിയത്. ഇന്ന് പാരീസില് എത്തുന്ന മെസ്സി മെഡിക്കല് പൂര്ത്തിയാക്കും. ഉടന് ഔദ്യോഗിക പ്രഖ്യാപനവും വരും. വര്ഷം 35 മില്യണ് യൂറോ വേതനമായി മെസ്സിക്ക് ലഭിക്കും. മെസ്സി കൂടെ വന്നാല് പി എസ് ജി ശരിക്കും സൂപ്പര് താരങ്ങളുടെ നിരയാകും. എമ്ബപ്പെ, നെയ്മര്, മെസ്സി, ഇക്കാര്ഡി, ഡി മരിയ എന്നിവര് അടങ്ങുന്ന അറ്റാക്ക് ലോകത്തിലെ തന്നെ ഏറ്റവും മികച്ച അറ്റാക്കായി മാറും. നെയ്മറിന്റെയും ഡി മരിയയുടെയും സാന്നിദ്ധ്യം ആണ് പി എസ് ജിയിലേക്കുള്ള മെസ്സി യാത്ര സുഖമമാകാന് കാരണം. മെസ്സിയുടെ വരവ് പ്രഖ്യാപിക്കാന് ആയി പി എസ് ജി വലിയ ഒരുക്കങ്ങള് ആണ് നടത്തുന്നത്.